हिसार रेलवे अस्पताल को मिला डॉक्टर, कर्मचारियों ने ली राहत की सांस
रेलवेअस्पताल को लंबे इंतजार के बाद स्थायी डॉक्टर मिल गया है। यहां जयपुर से आए सहायक मंडल चिकित्सा अधिकारी डॉ. प्रदीप ने ज्वाइन कर लिया है। इसके साथ ही रेलवे के अधिकारियों कर्मचारियों को हिसार में चिकित्सा सुविधा मिलनी शुरू हो गई है। भास्कर ने कुछ समय पहले रेलवे अस्पताल को मुख्य चिकित्सक का इंतजार शीर्षक से समाचार प्रकाशित किया था।
इसके बाद रेलवे ने मामला संज्ञान में आने के बाद स्थायी डॉक्टर की नियुक्ति के लिए उच्चाधिकारियों को रिपोर्ट भेज दी थी। अब रेलवे ने डॉ. प्रदीप की स्थायी तैनाती कर दी है। रेलवे अस्पताल की जद में केवल हिसार अपितु कई दूसरे जिले भी आते हैं। यह अस्पताल रेवाड़ी, रोहतक, झूंपा, जाखल भट्टू के बीच पड़ने वाले रेलवे क्षेत्र के अधिकारियों, कर्मचारियों, तकनीकी कर्मियों, रेलवे गार्ड, चालक, गैंग सदस्य तथा सभी चतुर्थ श्रेणी कर्मियों की स्वास्थ्य सुविधा के लिए बना है। पिछले माह रिटायर हुए थे मुख्य चिकित्सक : रेलवे अस्पताल हिसार के मुख्य चिकित्सा अधिकारी सुधीर शर्मा 30 नवंबर को रिटायर हुए थे। उनके बाद अस्थायी डॉक्टर की व्यवस्था रखी गई। सप्ताह में एक बार सादलपुर से डॉक्टर कुछ देर के लिए आते थे। अक्सर अस्पताल को ताला ही लगा रहता था। रेलवे कर्मचारियों ने नाराजगी जाहिर करते हुए स्थायी डॉक्टर की मांग की थी। अब जब स्थायी डॉक्टर अस्पताल को मिल गया है तो कर्मचारियों ने राहत की सांस ली है।
15 दिसंबर के अंक में प्रकाशित खबर।
hin_Deva hin_Deva hin_Deva bho_Deva